Inici » Actualitat » Notícies » Segona sessió de Parla amb l'Alcalde, a la Palmira i zones del voltant
TEMES: Administració, govern i ciutat,Lluís Mijoler L'Alcalde,L'ajuntament, L'Alcalde
Lluís Mijoler es reuneix i visita el veïnat per tractar de diferents temes d'interès
L'alcalde Mijoler, durant la trobada amb veïns i veïnes al Centre Cívic Palmira Domènech.
Ahir dijous es va celebrar la segona sessió del cicle de trobades Parla amb l'Alcalde. En aquesta ocasió, Lluís Mijoler va dividir la jornada en dues sessions. Al matí va passejar i visitar comerços i entitats de l'entorn del Centre Cívic Palmira Domènech, com la Cooperativa Obrera de Viviendas (foto inferior) i el seu centre de dia, o l'espai de coworking Uikú. També va xerrar amb veïns i veïnes que es va trobar pel carrer. Finalment, va visitar diverses activitats que es fan a la Palmira i s'hi va reunir amb l'associació veïnal del Nulci Antic.
A la tarda, Mijoler es va trobar al centre cívic amb unes 45 persones amb les quals, durant un parell d'hores, va conversar sobre temes com el transport públic, l’habitatge, el cementiri vell o els riscos químics.
El 7 de maig, als jardins de la Pau
La propera sessió de Parla amb l'Alcalde se celebrarà el 7 de maig a les 19 h al Centre Cívic Jardins de la Pau. La primera sessió es va celebrar fa une setmanes al Centre Cívic Sant Jordi - Ribera Baixa.